La derrota del bàndol republicà desfermà la repressió contra els vençuts. Julia acabava de ser mare i fou detinguda. Ingressada a la Presó de dones Ventas, inicialment fou condemnada a mort, i visqué de prop l'afusellament de les "Tretze Roses." Finalment se li commutà la pena a trenta anys. Traslladada a la presó d'Amorabieta, patí la pèrdua de la seva filla Julita després d'una llarga agonia, per manca d'aliments i d'atenció mèdica. El periple continuà pels penals d'Azpeitia, Palma, Presó de Dones de les Corts de Barcelona, i novament a Amorabieta. Al cap de cinc anys recobrà la llibertat. Tornà a Madrid i es casà amb Gonzalo Gil "El Chalo," un antic company d'armes. El 1952 es traslladaren a Carabanchel i Julia va reprendre el contacte amb el PCE i més endavant amb les CCOO a la clandestinitat.